EkBass/fiwiki-20250220-pages-articles huggingface dataset:
Kirkon alat

Kirkon alat ry on monialainen ammattiliitto, joka edustaa Suomen evankelis- luterilaisen kirkon, Suomen ortodoksisen kirkon sekä kristillisten järjestöjen ja helluntailiikkeen työntekijöitä. Liitto on perustettu 27.4.1957 ja jäseniä sillä on noin 7 000. Liitto on sopijaosapuoli edustamiensa alojen työehtosopimuksissa ja neuvottelee niistä Suomen evankelis-luterilaisen kirkon osalta Kirkon työmarkkinalaitoksen kanssa ja Suomen ortodoksisen kirkon sekä kristillisten järjestöjen osalta Palvelualojen työnantajat PALTA ry:n kanssa. Paikallisesta edunvalvonnasta vastaavat liiton kouluttamat luottamusmiehet, joita on sen edustamilla työpaikoilla noin 400. Kirkon alat toimii myös alueellisesti ja sen 21 aluetoimikuntaa järjestää koulutuksia ja tapahtumia ympäri Suomen. Liitto julkaisee Kirkon töissä -lehteä, joka ilmestyy neljä kertaa vuodessa. Kirkon alat ry on Toimihenkilökeskusjärjestö STTK:n jäsen. == Jäsenyhdistykset == Liitto koostuu 11 jäsenyhdistyksestä, jotka edustavat liiton eri työntekijäryhmiä. Jäsenyhdistyksiä ovat: * Diakonian ja nuorisotyön ammattilaiset DiaNa ry * HELP ry * Kirkonpalvelijat ry * Kirkon lapsityönohjaajat ry * Kirkon lastenohjaajat ry * Kirkon toimihenkilöt ry * Kirkon toimistohenkilöstö KiTo ry * Kristillisten järjestöjen työntekijät ry * Lähetyksen ja kansainvälisentyön ammattilaiset ry * Ortodoksisen kirkon työntekijät ry * Teologit ja Kirkkomuusikot TeKi ry == Lähteet == * http://www.kirkonalat.fi/jasenille/edunvalvonta/ * http://www.kirkonalat.fi/jasenille/jasenyhdistykset/ * Rasila, Ritva (toim.): Monta tahtoa, yhteinen suunta. SVTL ry:n juhlakirja. Helsinki: Kirkon alojen ammattijärjestö SVTL 2007 ISBN 978-951-98615-5-5 == Aiheesta muualla == * http://www.kirkonalat.fi * http://www.diana.auttaa.fi * http://www.helpry.fi * http://www.kirkonpalvelijat.fi * http://www.kirkonlastenohjaajat.fi * http://www.kito.fi Luokka:STTK:n jäsenjärjestöt Luokka:Suomen evankelis- luterilaisen kirkon hallinto
Avril Lavigne (albumi)

__NOTOC__ Avril Lavigne on kanadalaisen laulaja-lauluntekijä Avril Lavignen viides studioalbumi, joka julkaistiin Sony Music Entertainmentin kautta 1. marraskuuta 2013. Se debytoi Suomen virallisen listan sijalla 37. == Kappaleet == # # # # # # # # # # # # # == Arvostelut == * Metacritic: 65/100Metacritic aggregate * Absolute Punk: 6/10Absolute Punk * Allmusic: Allmusic review * Billboard: 82/100Billboard * Entertainment Weekly: B+Entertainment Weekly * Rumba: Rumba == Lähteet == == Aiheesta muualla == * Avril Lavigne Discogs.comissa Luokka:Vuoden 2013 albumit Luokka:Avril Lavignen albumit
Yūgiri (1930)

Yūgiri () oli Keisarillisen Japanin laivaston Fubuki-luokan hävittäjä toisessa maailmansodassa. == Valmistus == Alus tilattiin Maizurun laivastontelakalta, missä köli laskettiin 1. huhtikuuta 1929. Alus laskettiin vesille 12. toukokuuta 1930 ja otettiin palvelukseen vielä saman vuoden lopulla 3. joulukuuta.Whitley, M. J. s. 192 == Palvelus == Alus upotettiin 25. marraskuuta 1943. == Lähteet == * * * === Viitteet === == Aiheesta muualla == Luokka:Fubuki-luokan hävittäjät Luokka:Japanilaiset toisen maailmansodan hävittäjät
Oboro (1930)

Oboro () oli keisarillisen Japanin laivaston Fubuki-luokan hävittäjä toisessa maailmansodassa. == Valmistus == Alus tilattiin Sasebon laivastontelakalta, missä köli laskettiin 29. marraskuuta 1929. Alus laskettiin vesille 8. marraskuuta 1930 ja otettiin palvelukseen 31. lokakuuta 1931.Whitley, M. J. s. 192 == Palvelus == Alus upotettiin 16. lokakuuta 1942. == Lähteet == * * * === Viitteet === Luokka:Fubuki-luokan hävittäjät Luokka:Japanilaiset toisen maailmansodan hävittäjät
Ushio (1930)

Ushio () oli Keisarillisen Japanin laivaston Fubuki-luokan hävittäjä toisessa maailmansodassa. == Valmistus == Alus tilattiin Uraga Dock Companyltä, missä köli laskettiin 24. joulukuuta 1929. Alus laskettiin vesille 17. marraskuuta 1930 ja otettiin palvelukseen 14. marraskuuta 1931.Whitley, M. J. s. 192 == Palvelus == Alus antautui 15. syyskuuta 1945 liittoutuneille ja se romutettiin 1948. == Lähteet == * * * === Viitteet === == Aiheesta muualla == Luokka:Fubuki-luokan hävittäjät Luokka:Japanilaiset toisen maailmansodan hävittäjät Luokka:Uraga Dock Company
Mutsuki (1925)

Mutsuki () oli Keisarillisen Japanin laivaston Mutsuki-luokan hävittäjä toisessa maailmansodassa. == Valmistus == Alus tilattiin Sasebon laivastontelakalta, missä köli laskettiin 21. toukokuuta 1924. Alus laskettiin vesille 23. heinäkuuta 1925 ja otettiin palvelukseen 25. maaliskuuta 1926.Whitley, M. J. s. 191 == Palvelus == Alus upotettiin 25. elokuuta 1942. == Lähteet == * * * === Viitteet === == Aiheesta muualla == Luokka:Mutsuki- luokan hävittäjät Luokka:Japanilaiset toisen maailmansodan hävittäjät
Kisaragi (1925)

Kisaragi (, helmikuu) oli Keisarillisen Japanin laivaston Mutsuki-luokan hävittäjä toisessa maailmansodassa. == Valmistus == Alus tilattiin Maizurun laivastontelakalta, missä köli laskettiin 3. kesäkuuta 1924. Se laskettiin vesille 5. kesäkuuta 1925 ja otettiin palvelukseen vielä saman vuoden lopulla 21. joulukuuta.Whitley, M. J. s. 191 == Palvelus == Alus lähti 29. marraskuuta 1941 Japanin 4. laivaston 6. hävittäjälaivueen 30. hävittäjäviirikön, jonka muut alukset olivat Mutsuki, Yayoi ja Mochizuki, mukana Trukilta Kwajaleiniin, jonne se saapui 3. joulukuuta. Kwajaleinilta jatkettiin matkaa 8. joulukuuta Wakelle. Osastoon kuuluivat 30. hävittäjäviirikön lisäksi 18. risteilijäviirikkö, 29. hävittäjäviirikkö, kaksi kuljetusaluksiksi muutettua hävittäjää, sukellusveneiden emälaiva Jingei, apuristeilijä Kongōmaru ja kuljetusalus Kinriymaru.combined fleet pienoiskuva|Waken taistelun ensimmäinen vaihe 11. joulukuuta 1941 Alus tulitti Pealen ja Wilkesin saaria, mutta rannikkotykistön osuttua Yayoihin viirikkö vetäytyi. Ilmahyökkäysten ja rannikkotykistön tulen vuoksi maihinnousuosaston komentaja Kaijoka keskeytti maihinnousun ja määräsi osaston vetäytymään kauemmas. Yhdysvaltain merijalkaväen lentokoneiden hyökätessä 11. joulukuuta Kisaragia vastaan alukseen osui kello 05.37 pommi, joka tuhosi pääosan komentosillasta. Muutamaa minuuttia myöhemmin kello 05.42 alus upposi vieden mukanaan 156 miestä mukaan lukien aluksen päällikön Yoichiro Ogawan. == Lähteet == * * * === Viitteet === Luokka:Mutsuki-luokan hävittäjät Luokka:Japanilaiset toisen maailmansodan hävittäjät
Stećak

Stećak on nimitys keskiaikaisille hautakiville, joita sijaitsee Bosnia ja Hertsegovinassa, Länsi-Montenegrossa, Länsi-Serbiassa ja Keski- ja Etelä- Kroatiassa. Ne on tavallisesti kaiverrettu kalkkikiveen. Stećakit valittiin UNESCOn maailmanperintöluetteloon vuonna 2016. Radimlje, bogumil nekropolisz sírkő 4.JPG|Radimljan nekropoli Radimlja, Nekropola2.JPG|Radimljan nekropoli Stećak 456.jpg|Dalmatia ==Lähteet== Luokka:Unescon maailmanperintökohteet Montenegrossa Luokka:Unescon maailmanperintökohteet Kroatiassa Luokka:Unescon maailmanperintökohteet Bosnia ja Hertsegovinassa Luokka:Unescon maailmanperintökohteet Serbiassa
Manganoseeni

Manganoseeni eli bis(syklopentadienyyli)mangaani (C10H10Mn) on metalloseeneihin kuuluva mangaanin organometalliyhdiste. ==Ominaisuudet ja valmistus== Manganoseeni on huoneenlämpötilassa kellanoranssia kiteistä ainetta. Yhdiste on ainoita ionirakenteisia metalloseeneja ja rakenne koostuu mangaani-ionien ja syklopentadienyyliligandien muodostamasta siksak-ketjusta. Jokainen mangaani-ioni on sitoutunut kahteen syklopentadienyyliligandiin, joiden haptisuus on 2 ja yhteen, jonka haptisuus on 3. Manganoseenilla on kaksi spintilaa: niin kutsuttu korkean spinin tila, jossa spin on 5/2 ja matalan spinin tila, jossa spin on 1/2. Näistä matalan spinin tila on stabiili 150-158 °C:n lämpötilaan asti, jolloin spintila muuttuu. Korkean spin-tilan manganoseeni on rakenteeltaan metalloseeneille tyypillisesti niin kutsuttu sandwich-yhdiste, ja mangaani-ioni on sitoutunut kahteen päällekkäin olevaan syklopentadienyyliligandiin. Tässä muodossa yhdiste on väriltään vaaleanpunaista. Manganoseeni on hyvin kosteus- ja ilmaherkkä kemikaali ja se voi olla pyroforista. Manganoseeni reagoi hiilimonoksidin kanssa siten, että toinen syklopentadienyyliligandeista korvautuu kolmella karbonyyliligandilla. Yhdiste on paramagneettista. Manganoseenia voidaan valmistaa vedettömän mangaani(II)kloridin ja syklopentadienyylinatriumin välisellä reaktiolla. Liuottimena käytetään tetrahydrofuraania. ==Lähteet== Luokka:Mangaaniyhdisteet Luokka:Organometalliyhdisteet
Yayoi (1925)

Yayoi () oli Keisarillisen Japanin laivaston Mutsuki-luokan hävittäjä toisessa maailmansodassa. == Valmistus == Alus tilattiin Uraga Dock Companyltä, missä köli laskettiin 11. tammikuuta 1924. Alus laskettiin vesille 11. heinäkuuta 1925 ja otettiin palvelukseen 28. elokuuta 1926.Whitley, M. J. s. 191 == Palvelus == Alus upotettiin 11. syyskuuta 1942. == Lähteet == * * * === Viitteet === == Aiheesta muualla == Luokka:Mutsuki-luokan hävittäjät Luokka:Japanilaiset toisen maailmansodan hävittäjät Luokka:Uraga Dock Company
Mochizuki (1927)

Mochizuki () oli Keisarillisen Japanin laivaston Mutsuki-luokan hävittäjä toisessa maailmansodassa. == Valmistus == Alus tilattiin Uraga Dock Companyltä, missä köli laskettiin 23. maaliskuuta 1926. Alus laskettiin vesille 28. huhtikuuta 1927 ja otettiin palvelukseen vielä samana vuonna 31. lokakuuta.Whitley, M. J. s. 191 == Palvelus == Alus upotettiin 24. lokakuuta 1943. == Lähteet == * * * === Viitteet === == Aiheesta muualla == Luokka:Mutsuki-luokan hävittäjät Luokka:Japanilaiset toisen maailmansodan hävittäjät Luokka:Uraga Dock Company
Sinapinsiemenöljy

Sinapinsiemenöljy on sinapinsiemenistä saatavaa kasviöljyä, joka ei maistu sinapilta. Se sisältää lähes yhtä paljon kertatyydyttymättömiä ja monityydyttymättömiä rasvahappoja. Siinä on paljon omega-3-rasvahappoja ja melko vähän omega-6-rasvahappoja. Sinapinsiemenöljyä käytetään teollisuudessa margariinien ja saippuoiden valmistukseen. ==Lähteet== == Aiheesta muualla == Luokka:Kasviöljyt
Minazuki (1926)

Minazuki () oli Keisarillisen Japanin laivaston Mutsuki-luokan hävittäjä toisessa maailmansodassa. == Valmistus == Alus tilattiin Uraga Dock Companyltä, missä köli laskettiin 24. maaliskuuta 1924. Alus laskettiin vesille 25. maaliskuuta 1926 ja otettiin palvelukseen 22. maaliskuuta 1927.Whitley, M. J. s. 191 == Palvelus == Alus upotettiin 6. kesäkuuta 1944. == Lähteet == * * * === Viitteet === Luokka:Mutsuki-luokan hävittäjät Luokka:Japanilaiset toisen maailmansodan hävittäjät Luokka:Uraga Dock Company
Ahmed Jasawin mausoleumi

Ahmed Jasawin mausoleumi () on keskeneräinen mausoleumi Türkistanin kaupungissa Etelä-Kazakstanissa. Se on rakennettu 1389-1405. Rakennustyöt lopetettiin Timur Lenkin kuoltua. Se on nimetty uskonnollisen vaikuttujan Ahmed Jasawin mukaan. Ahmed Jasawin mausoleumi on yksi suurimmista ja parhaiten säilyneistä rakennuksista Timuridien dynastian ajalta. Ahmed Jasawin mausoleumi valittiin vuonna 2003 UNESCOn maailmanperintöluetteloon. Yasavi ark.svg|Mausoleumi kaupungin kartalla Mausoleum of Khoja Ahmed Yasawi in Hazrat-e Turkestan, Kazakhstan.jpg Turkestan.jpg Mausoleum of Khoja Ahmed Yasavi in Turkestan, Kazakhstan.jpg ==Lähteet== == Aiheesta muualla == Luokka:Unescon maailmanperintökohteet Kazakstanissa Luokka:Mausoleumit Luokka:Kazakstanilainen kulttuuri Luokka:Kazakstanin rakennukset ja rakennelmat
Tamgaly

Tamgaly on kalliopiirrosalue noin 120 kilometriä Almatysta luoteeseen, Etelä- Kazakstanissa. Tamgalyssa on noin viisituhatta piirrosta, joista suurin osa on pronssikaudelta, mutta osa on rautakaudelta ja keskiajalta. Tamgaly valittiin UNESCOn maailmanperintöluetteloon vuonna 2004. Suojellun kohteen koko on 900 hehtaaria, jolla on vielä 2 900 hehtaarin suoja-alue. Tamgaly Petroglyph Horse.jpg|Hevonen Tamgaly Ravine Panorama.JPG|Yleiskuva laaksosta Tamgaly Sacred Site.JPG|Pyhä paikka - ihmis- ja eläinhahmoja Petroglyphs in Tamgaly, Kazakhstan 02.jpg|Laukkaava hevonen Petroglyphs in Tamgaly, Kazakhstan 03.jpg|Seisova hevonen Tamgaly Petroglyphs Human Figures Kazakhstan.jpg|ihmishahmoja ==Lähteet== == Aiheesta muualla == Luokka:Unescon maailmanperintökohteet Kazakstanissa Luokka:Kalliokuvat Luokka:Kazakstanilainen kulttuuri
Jorma Taccone

Jorma Christopher Taccone (s. 19. maaliskuuta 1977 Berkeley, Kalifornia) on yhdysvaltalainen näyttelijä, käsikirjoittaja, muusikko, ohjaaja ja tuottaja. Hän on lisäksi yksi The Lonely Island -nimisen komediaryhmän jäsenistä. ==Ura== The Lonely Islandin lisäksi hän on toiminut Saturday Night Liven käsikirjoittajana vuosina 2005–2014. Hänen ensimmäinen elokuvaohjauksensa MacGruber tuli ensi-iltaan 2010.Celebrity Net Worth: Jorma Taccone ==Yksityiselämä== Tacconella on isänsä puolelta puertoricolaiset ja italialaiset sukujuuret. Suomalaisesta etunimestään huolimatta hänellä ei tiettävästi ole suomalaisia sukujuuria,Ethnicelebs: Jorma Taccone mutta hänet on nimetty amerikansuomalaisen muusikon Jorma Kaukosen mukaan.Nameberry: Jorma Taccone on naimisissa Marielle Hellerin kanssa, ja heillä on vuonna 2014 syntynyt lapsi. ==Lähteet== ==Aiheesta muualla== * The Lonely Islandin viralliset sivut Luokka:Yhdysvaltalaiset näyttelijät Luokka:Yhdysvaltalaiset käsikirjoittajat Luokka:Yhdysvaltalaiset elokuvaohjaajat Luokka:Yhdysvaltalaiset muusikot Luokka:Vuonna 1977 syntyneet Luokka:Elävät henkilöt
Puuroriisi

Puuroriisi on pyöreäjyväistä valkaistua riisiä, jota käytetään puuroutumista vaativiin ruokiin. Riisin käsittelymenetelmillä voidaan muuttaa jyvien makua, ravintoarvoa ja kypsymiseen liittyviä ominaisuuksia. Valkaistusta riisistä eli valkoriisistä on poistettu jyvän alkio ja kaikki uloimmat kuorikerrokset (lesekerrokset), jolloin sen ravintoarvo heikkenee. Keitettäessä puuroriisi toimii halutulla tavalla, eli keitos sakenee ja jyvät takertuvat toisiinsa. Siksi puuroriisi sopii erityisen hyvin laatikkoruokiin, karjalanpiirakoihin, puuroihin ja vanukkaisiin, mutta sitä voi käyttää muissakin pää- ja jälkiruoissa. Jos riisin puuroutuminen ei ole suotavaa, on käytettävä muita riisilajeja tai muulla tavoin käsiteltyjä jyviä. ==Lähteet== Luokka:Riisi
Adelolophus

Adelolophus oli hadrosaureihin kuulunut dinosaurussuku. Se eli 81-79 miljoonaa vuotta sitten myöhäisliitukaudella.http://www.dinochecker.com/dinosaurs/ADELOLOPHUS Adelolophukset söivät kasveja. == Fossiilit == Adelolophuksesta on löydetty vain palanen yläleukaa. Tämä fossiili on löydetty Utahissa sijaitsevasta Wahweapin muodostelmasta, Yhdysvalloista vuonna 1999. Fossiilin löytäjä on Howard Hutchison. Adelolophus on nimetty vuonna 2014. == Nimi == Adelolophus tarkoittaa "tuntematonta harjaa". Adelolophus tulee kreikan kielen sanoista adelo (tuntematon) ja lophos (harja). Lajinimi hutchisoni puolestaan tulee Adelolophuksen fossiilin löytäjän, Howard Hutchisonin, sukunimestä. == Koko == Adelolophuksen kokoa ei tiedetä. == Lähteet == == Aiheesta muualla == * http://www.prehistoric-wildlife.com/species/a/adelolophus.html Luokka:Hadrosauridae
Jonna (täsmennyssivu)

Jonna tarkoittaa seuraavia: *Jonna, naisen etunimi *Jonna, Jonna Tervomaan vuonna 1984 julkaisema albumi *Jonna, Jonna Tervomaan vuonna 1986 julkaisema albumi. Sukunimenä Jonna on erittäin harvinainen mutta olemassa.
Riimukivi Gs 13

Riimukivi Gs 13 on punaista hiekkakiveä oleva riimukivi, joka sijaitsee nykyään Gävlen Pyhän Kolminaisuuden kirkossa Ruotsin Gästriklandissa. Vuosille 1030–1050 ajoittuvaa kiveä ja kirjoitusta pidetään yhtenä varhaisimpana lähteenä, jossa mainitaan paikannimi Häme. Kiven on veistänyt muistakin kivistä tunnettu veistäjä Åsmund Kåresson. Kiven mukaan Egil-niminen mies oli kuulunut uplantilaisen Frögerin (Freijgeir) ledungiin. Fröger teki ryöstöretkiä Itämerellä ja Suomenlahden pohjoisrannikolla. On oletettavaa, että kirjoituksen Hämeellä tarkoitetaan Suomenlahden pohjoisrannikkoa eikä sisämaan Hämettä. ==Kirjoitus== Kivessä olevalle riimukirjoitukselle on kaksi lukutapaa: :1: × brusi lit rita s-... ... [(a)]b--R (i)h(i)(l) brur sin : in h-n uarþ tauþr a tafstalonti × þo brusi furþi lank lans ' abtiR [br](u)r sin h(o)[n] fur (m)iR fraukiRi kuþ hialbi hons| |salu| |uk| |kuþ(s) (m)(u)[þiR ' suain ' uk osmunrt ' þaiR markaþu] + :2: × brusi lit rita s-... ... [(a)]b--R (i)h(i)(l) brur sin : in h-n uarþ tauþr a tafstalonti × þo brusi furþi lanklans ' abtiR [br](u)r sin h(o)[n] fur (m)iR fraukiRi kuþ hialbi hons| |salu| |uk| |kuþ(s) (m)(u)[þiR ' suain ' uk osmunrt ' þaiR markaþu] + Normalisoitu kirjoitusasu: :1: Brusi let retta s[tæin þenna] æf[ti]R Ægil, broður sinn. En h[a]nn varð dauðr a Tafæistalandi, þa Brusi førði læiðang(?) lands æftiR broður sinn. Hann for meðr FrøygæiRi. Guð hialpi hans salu ok Guðs moðiR. Svæinn ok Asmundr þæiR markaðu. :2: Brusi let retta s[tæin þenna] æf[ti]R Ægil, broður sinn. En h[a]nn varð dauðr a Tafæistalandi, þa Brusi førði langlænz æftiR broður sinn. Hann for meðr FrøygæiRi. Guð hialpi hans salu ok Guðs moðiR. Svæinn ok Asmundr þæiR markaðu. Suomeksi käännettynä: :1: "Brusi antoi pystyttää tämän kiven Egilille, veljelleen. Ja hän kuoli Hämeessä kun Brusi johti maan ledungia veljensä jälkeen. Hän matkusti Frejgeirin kanssa. Jumala auttakoon hänen sieluaan ja Jumalan äiti. Sven ja Åsmund tekivät muistomerkin." :2: "Brusi antoi pystyttää tämän kiven Egilille, veljelleen. Ja hän kuoli Hämeessä kun Brusi johti pitkäkeihästä veljensä jälkeen. Hän matkusti Frejgeirin kanssa. Jumala auttakoon hänen sieluaan ja Jumalan äiti. Sven ja Åsmund tekivät muistomerkin." ==Lähteet== Luokka:Riimukivet
Revel (Haute-Garonne)

Revel on kunta Lounais-Ranskassa Haute-Garonnen departementissa Languedoc- Roussillon-Midi-Pyrénées'n alueella. ==Nähtävyyksiä== Revel on linnoitettu bastide-kaupunki, jonka Filip VI rakennutti 1300-luvulla. Kaupungin sydämessä on puupilareiden reunustama keskushalli ja sen kellotorni. Kunnan alueella oleva järvi Lac de Saint-Ferréol on padottu 1600-luvulla Canal du Midin kanavan rakennustöiden yhteydessä. Järvi on osa kanavan vesijärjestelmää. Järvi on myös suosittu vapaa-ajanviettopaikka.Tour de France 2016 ==Lähteet== ==Aiheesta muualla== Luokka:Haute-Garonnen kunnat
Pokeritähti

Pokeritähti oli vuosina 2007–2008 Jim- ja MTV3 Max -kanavilla nähty ohjelma, jossa seurattiin No Limit Texas hold ’em -pokeriturnausta. Ohjelmassa pokeriammattilaiset, amatööripelaajat sekä julkkikset kilpailivat 50 000 euron pääpotista. Ohjelmaa juonsi Jussi Heikelä ja kommentaattoreina toimi Petri Pietilä ja Ville Wahlbeck.Pokeritähti 2007 tänään JIM:illä Pokeritähti alkaa MTV3 MAX -kanavalla perjantaina 28.3. Vuotta aiemmin MTV3:lla esitettiin vastaavalla formaatilla tehty ohjelma Pokerimestari 2006. == Osallistujat == === Pokeriammattilaiset === * Ilari Sahamies * Juha Helppi * Teresa Nousiainen === Amatöörit/julkisuuden henkilöt === * Heikki Paasonen * Anita Hirvonen * Jukka Hildén * Katariina Souri * Tea Khalifa * Sami Uotila * Amin Asikainen * Tuomas Kytömäki * Martina Aitolehti * Ari Koivunen * Jorma Vuoksenmaa * Kim Herold * Pikku G * Joonas Hytönen * Arttu Harkki * Hanna Pakarinen * Silvia Modig * Jani Sievinen * Timo Kotipelto * Janne Kataja * Kirsi Salo ==Lähteet== Luokka:2000-vuosikymmenen suomalaiset televisiosarjat Luokka:Pokeri
Baekjen historialliset alueet

Baekjen historialliset alueet on UNESCOn maailmanperintökohde Länsi-Etelä- Koreassa. Alue ulottuu kolmeen kaupunkiin: Gongjuun, Buyeo-guniin ja Iksaniin. Alue koostuu kahdeksasta kohteesta, jotka ovat valmistuneet vuosien 475 ja 660 välisenä aikana. Kohteet ovat Gongsanseongin linnoitus, Songsan-rissa olevat kuninkaalliset haudat, Busosanseongin linnoitus, Gwanbuk-rin hallintorakennukset, Jeongnimsan temppeli, kuninkaalliset haudat Neungsan- rissa, Wanggung-rin palatsi ja Mireuksan temppeli. Kohteet ovat Baekjen kuningaskunnan ajoilta. Kohteet valittiin UNESCON maailmanperintöluetteloon vuonna 2015. Temple Miruksa.jpg|Pagodi, Mireuksan temppelistä Korea-Gongju- Gongsanseong-01.jpg|Gongsanseongin linnoitus MuryeongsTomb.jpg|Hauta Songsan- rissa Buyeo 198.JPG|Busosanseongin linnoitus ==Lähteet== Luokka:Unescon maailmanperintökohteet Etelä-Koreassa
Yamarin

Yamarin on Inhan Tehtaat Oy Ab:n omistama, suunnittelema ja valmistuttama venebrändi. Yamaha Motorin omistama Inhan Tehtaat valmistaa myös Buster- alumiiniveneitä. Kaudella 2021 Yamarin-mallistoon kuului 11 eri venemallia: kuusi day cruiser -mallia, kaksi bow rider -mallia sekä kolme console-mallia. Mallisto uudistuu vuosittain. Yamarin-slogan on "Yamarin – Vie elämäsi kesään". Yamarin-veneet ovat ensirekisteröintitilastossa tällä hetkellä toisena heti Busterin jälkeenVenerekisteröinnit 1–9/2019. Totalvene.fi.. Yamaha nousi Yamarinin vauhdittamana perämoottoreiden markkinajohtajaksi Suomessa vuonna 1977, ja on pitänyt asemansa siitä alkaen. Yamarin- venemalliston rinnalla aloitettiin syksyllä 2010 alumiinirunkoisten, lasikuitukantisten Yamarin Cross -veneiden valmistus. Yamarin-veneiden myynnistä ja jälkimarkkinoinnista Suomessa vastaa myynti- ja huoltopisteverkosto, jotka koostuvat pääasiassa yksityisistä yrityksistä. Yamarin-veneiden kokonaismyynnistä noin 70 % myydään vientimaihin. Suurimmat vientimaat ovat Ruotsi, Norja, Saksa ja Venäjä. Kokonaisuudessaan vientimaita on noin kymmenen. Maahantuonnista ulkomailla pääosin vastaa Yamaha Motor Companyn maayhtiöt tai tämän yhteistyökumppanit. === Historia === Yamarinin perusti Kesko-konsernin rakentamisen ja talotekniikan ketjuun kuuluva Konekesko. Merkki syntyi 1970-luvun alussa, kun silloisessa Keskon urheilujaostossa nähtiin tarve parantaa Yamaha-perämoottoreiden myyntiä. Konekesko ja Yamarin olivat aloittaneet yhteistyön Yamaha Motor Companyn kanssa vuodesta 1966, jolloin Konekesko alkoi maahantuoda Yamaha- perämoottoreita. Tuotenimi Yamarin on johdettu yhdistämällä ”Yamaha” ja veneilyalaan viittaava ”marine”. Kesko ilmoitti joulukuussa 2016 myyvänsä Yamarin-liiketoiminnan Inhan Tehtaille ja kauppa toteutui 30.6.2017. == Lähteet == == Aiheesta muualla == * Luokka:Suomalaiset veneenvalmistajat
Uzuki (1925)

Uzuki () oli Keisarillisen Japanin laivaston Mutsuki-luokan hävittäjä toisessa maailmansodassa. == Valmistus == Alus tilattiin Ishikawajiman telakalta, missä köli laskettiin 11. tammikuuta 1924. Alus laskettiin vesille 15. lokakuuta 1925 ja otettiin palvelukseen 14. syyskuuta 1926.Whitley, M. J. s. 191 == Palvelus == Alus upotettiin 12. joulukuuta 1944. == Lähteet == * * * === Viitteet === Luokka:Mutsuki-luokan hävittäjät Luokka:Japanilaiset toisen maailmansodan hävittäjät Luokka:Ishikawajiman telakka
Satsuki (1925)

Satsuki () oli Keisarillisen Japanin laivaston Mutsuki-luokan hävittäjä toisessa maailmansodassa. == Valmistus == Alus tilattiin Fujinagatan telakalta, missä köli laskettiin 1. joulukuuta 1924. Se laskettiin vesille 25. maaliskuuta 1925 ja otettiin palvelukseen vielä saman vuoden lopulla 15. joulukuuta.Whitley, M. J. s. 191 == Palvelus == Vuosina 1935-1936 alus modernisoitiin, jolloin muun muassa runkoa vahvistettiin, savuhormeihin asennettiin katkaistut savunhajoittimet sekä asennettiin torpedoputkiin kilvet.Jentschura et al 1977 s. 143 Tyynenmeren sodan alussa alus kuului 22. hävittäjädivisioonaan Fumizukin, Minazukin ja Nagatsukin kanssa. Se osallistui joulukuusta 1941 tammikuuhun 1942 divisioonan mukana Malajan sotaretkeen. Helmikuusta alkaen alus osallistui luokan aluksista muodostettujen kolmen divisioonan kanssa Hollannin Itä-Intian valtaukseen. Yhdysvaltain laivaston Task Force 38:n lentokoneet upottivat aluksen 21. syyskuuta 1944 Manilanlahdella. == Lähteet == * * * === Viitteet === Luokka:Mutsuki-luokan hävittäjät Luokka:Japanilaiset toisen maailmansodan hävittäjät Luokka:Fujinagatan telakka
Fumizuki (1926)

Fumizuki () oli keisarillisen Japanin laivaston Mutsuki-luokan hävittäjä toisessa maailmansodassa. == Valmistus == Alus tilattiin Fujinagatan telakalta, missä köli laskettiin 20. lokakuuta 1924. Alus laskettiin vesille 16. helmikuuta 1926 ja otettiin palvelukseen vielä samana vuonna 3. heinäkuuta nimellä No 29.Whitley 1987 s. 191. == Palvelus == Vuosina 1935-1936 alus modernisoitiin, jolloin muun muassa runkoa vahvistettiin, savuhormeihin asennettiin katkaistut savunhajoittimet sekä asennettiin torpedoputkiin kilvet.Jentschura et al 1977 s. 143 Tyynenmeren sodan alussa alus kuului 22. hävittäjädivisioonaan Satsukin, Minazukin ja Nagatsukin kanssa. Se osallistui joulukuusta 1941 tammikuuhun 1942 divisioonan mukana Malajan sotaretkeen. Helmikuusta alkaen alus osallistui luokan aluksista muodostettujen kolmen divisioonan kanssa Hollannin Itä-Intian valtaukseen. Yhdysvaltain laivaston lentotukialus USS Enterpriselta lähteneet lentokoneet upottivat aluksen 18. helmikuuta 1944 Trukilla. == Lähteet == * * * === Viitteet === Luokka:Mutsuki- luokan hävittäjät Luokka:Japanilaiset toisen maailmansodan hävittäjät Luokka:Fujinagatan telakka
Yūzuki (1927)

Yūzuki () oli Keisarillisen Japanin laivaston Mutsuki-luokan hävittäjä toisessa maailmansodassa. == Valmistus == Alus tilattiin Fujinagatan telakalta, missä köli laskettiin 27. marraskuuta 1926. Alus laskettiin vesille 4. maaliskuuta 1927 ja otettiin palvelukseen vielä samana vuonna 25. heinäkuuta.Whitley, M. J. s. 191 == Palvelus == Alus upotettiin 12. joulukuuta 1944. == Lähteet == * * * === Viitteet === == Aiheesta muualla == Luokka:Mutsuki-luokan hävittäjät Luokka:Japanilaiset toisen maailmansodan hävittäjät Luokka:Fujinagatan telakka
Hanna Svanström-Lodenius

Hanna Viola Svanström-Lodenius (17. huhtikuuta 1879 Nurmes – 17. toukokuuta 1975 Helsinki) oli suomalainen taidemaalari.Suomen Kuvataiteilijamatrikkeli : Hanna Svanström-LodeniusSläktföreningen Isak och Maria Svanströms efterkommande : Hanna Viola Lodenius (född Svanström) == Elämä ja ura == Svanström-Lodeniuksen vanhemmat olivat metsänhoitaja August Robert Svanström (1838–1901) ja Hilma Eleonora Palmqvist (1842–1925).Geni.com : Hanna Viola Lodenius (Svanström) Hän opiskeli Ateneumissa 1896, Önningebyn taiteilijasiirtokunnassa Ahvenanmaalla 1900, Suomen Taideyhdistyksen piirustuskoulussa 1900 ja Pariisissa Académie Colarossissa 1901–1902. Hänen teoksiaan oli näytteillä ensimmäisen kerran 1966 Artegraficassa.Female Artists in the Önningeby Artists’ Colony in Åland (Art Museum of Estonia) Hanna Svanström-Lodenius oli naimisissa 1904–1919 päätoimittaja Elias Lodeniuksen (1877–1919) kanssa. Heillä oli kuusi lasta. == Teoksia == * Erottaja, talvi- ilta : öljymaalaus. noin 1900 * Miu Tilgman : akvarelli. 1900 == Kirjallisuutta == * Martin Lodenius ja Ingegerd Luther : I Helene Schjerfbecks fotspår - Hanna Svanström-Lodenius 1879-1975. Helsingfors 2005 ISBN 9529185324 == Lähteet == == Aiheesta muualla == * I Helene Schjerfbecks fotspår - Hanna Svanström-Lodenius 1879 - 1975 Luokka:Suomalaiset taidemaalarit Luokka:Vuonna 1879 syntyneet Luokka:Vuonna 1975 kuolleet
Nagatsuki (1926)

Nagatsuki () oli Keisarillisen Japanin laivaston Mutsuki-luokan hävittäjä toisessa maailmansodassa. == Valmistus == Alus tilattiin Ishikawajiman telakalta, missä köli laskettiin 16. huhtikuuta 1925. Alus laskettiin vesille 6. lokakuuta 1926 ja otettiin palvelukseen 30. huhtikuuta 1927.Whitley, M. J. s. 191 == Palvelus == Alus upotettiin 6. heinäkuuta 1943. == Lähteet == * * * === Viitteet === == Aiheesta muualla == Luokka:Mutsuki-luokan hävittäjät Luokka:Japanilaiset toisen maailmansodan hävittäjät Luokka:Ishikawajiman telakka
Kikuzuki (1926)

Kikuzuki () oli Keisarillisen Japanin laivaston Mutsuki-luokan hävittäjä toisessa maailmansodassa. == Valmistus == Alus tilattiin Maizurun laivastontelakalta. Sen köli laskettiin 15. kesäkuuta 1925 ja alus laskettiin vesille 15. toukokuuta 1926. Alus otettiin palvelukseen vielä saman vuoden lopulla 20. marraskuuta.Whitley, M. J. s. 191 == Lähteet == * * * === Viitteet === == Aiheesta muualla == Luokka:Mutsuki-luokan hävittäjät Luokka:Japanilaiset toisen maailmansodan hävittäjät
Mikazuki (1926)

Mikazuki () oli Keisarillisen Japanin laivaston Mutsuki-luokan hävittäjä toisessa maailmansodassa. == Valmistus == Alus tilattiin Sasebon laivastontelakalta, missä köli laskettiin 21. elokuuta 1925. Alus laskettiin vesille 21. heinäkuuta 1926 ja otettiin palvelukseen 5. toukokuuta 1927.Whitley, M. J. s. 191 == Palvelus == Alus upotettiin 29. heinäkuuta 1943. == Lähteet == * * * === Viitteet === == Aiheesta muualla == Luokka:Mutsuki- luokan hävittäjät Luokka:Japanilaiset toisen maailmansodan hävittäjät
Ada Thilén

Ada Maria Thilén (10. toukokuuta 1852 Kuopio – 14. kesäkuuta 1933 Helsinki) oli suomalainen taidemaalari.Kansallisgalleria - Taidekokoelmat : Ada Thilén Ada Thilénin vanhemmat olivat senaatin valtiovaraintoimituskunnan kamreeri, valtioneuvos Julius Gustaf Reinhold Thilén (1812–1887) ja Vilhelmina Angelika Elisabet Ehrnrooth (1827–1890).Geni.com : Ada Maria Thilén Viitattu 20.7.2016. Hän opiskeli Hjalmar Munsterhjelmin johdolla Tukholmassa Ruotsin kuninkaallisessa taideakatemiassa sekä Léon Bonnatin ja Jean-Léon Gérômen johdolla Pariisissa. Thilén osallistui Suomen Taiteilijain näyttelyihin vuosina 1893, 1895, 1897, 1900, 1901, 1903, 1906 ja 1924. Thilén maalasi maisemia ja muotokuvia. Hänen teoksensa edustivat tyylisuunnaltaan 1880-luvun ranskalaista realismia, jossa oli myös italialaisia vaikutteita. Thilénin vasen silmä oli vioittunut ja hän joutui käyttämään lasisilmää.Lukulamppu : Taiteiljatoveruutta. Helene Schjerfbeck, Maria Wiik, Helena Westermarck ja Ada Thilén == Teoksia == * Leikkivä poika : öljymaalaus. 1882 * Bretagnelainen maalaistalo : öljymaalaus. 1884 * Osterinpoimijat : öljymaalaus. 1885 * Kehrääjä : öljymaalaus. 1888 * Hedelmäasetelma : öljymaalaus. 1896 * Omakuva : öljymaalaus. 1896 * Eteläsatamasta : öljymaalaus. noin 1902–1903 * Rantamaisema : akvarelli. 1910-luku == Palkinnot == * III palkinto dukaattikilpailussa 1877 == Kirjallisuutta == * == Lähteet == == Aiheesta muualla == * *Hurmioitunut-blogi 19.10.2014 : Taiteilijatoveruutta : Helene Schjerfbeck, Maria Wiik, Helena Westermarck ja Ada Thilén -näyttely 25.9.2014 - 6.1.2015 * Taidevartti: Taiteilijatoveruutta 1/12 – Ada Thilén (Youtube- video) * Taidevartti: Taiteilijatoveruutta 5/12– Ada Thilén (Youtube-video) * Taidevartti: Taiteilijatoveruutta 10/12 – Ada Thilén (Youtube-video) * Suomalaisen kuvataiteen bibliografia : Ada Thilen Luokka:Suomalaiset taidemaalarit Luokka:Vuonna 1852 syntyneet Luokka:Vuonna 1933 kuolleet
Hayate (1925)

Hayate () oli Keisarillisen Japanin laivaston Kamikaze-luokan hävittäjä toisessa maailmansodassa. Alus oli ensimmäinen Tyynenmeren sodassa tuhoutunut keisarillisen Japanin laivaston hävittäjä. == Valmistus == Alus tilattiin Ishikawajiman telakalta. Sen köli laskettiin 11. marraskuuta 1922 ja alus laskettiin vesille 24. maaliskuuta 1925. Alus otettiin palvelukseen vielä saman vuoden lopulla 21. marraskuuta.Whitley, M. J., s. 189 == Palvelus == Toisen maailmansodan alkaessa aluksen päällikkönä oli komentajakapteeni Takatsuka Minoru ja alus kuului 4. laivaston 6. hävittäjälaivueen 29. hävittäjäviirikköön, jonka muut alukset olivat Oite, Asanagi ja Yunagi. Marraskuussa 1941 alus oli Trukilla.combined fleet Alus liitettiin 21. marraskuuta operaatio U:hun eli Waken valtaukseen. Alus lähti 29. marraskuuta viirikkönsä mukana Trukilta ja se saapui Kwajaleinille 3. joulukuuta. Alus jatkoi matkaansa Roista Kwajaleinilta 7. joulukuuta partiomatkalle. Alus lähti 8. joulukuuta kontra-amiraali Kajioka Sadamichin johtaman Waken valtausosaston mukana kohti Wakea. Alus lähti 11. joulukuuta tulittamaan Wilkesin rannikkopattereita, kun siihen osui yksi tai kaksi 127 millimetrin rannikkotykistön kranaattia. Osumat aiheuttivat aluksen perässä voimakkaan räjähdyksen, joka katkaisi aluksen. Alus upposi parissa minuutissa vieden mukanaan lähes koko miehistön. Aluksella sai surmansa 167 henkeä mukaan lukien aluksen päällikkö. Ainoastaan yksi mies saatiin pelastettua merestä. == Lähteet == * * * === Viitteet === Luokka:Kamikaze-luokan hävittäjät (1922) Luokka:Japanilaiset toisen maailmansodan hävittäjät Luokka:Ishikawajiman telakka
Pedro Pablo Kuczynski

Pedro Pablo Kuczynski (s. 1938 Lima) on perulainen poliitikko. Hän toimi maansa pääministerinä vuosina 2005–2006 ja presidenttinä vuosina 2016–2018. Kuczynski valittiin maansa presidentiksi vuoden 2016 presidentinvaalissa. Kuczynski sai 50,1 prosenttia äänistä ja vastaehdokas Keiko Fujimori 49,9 prosenttia. Kampanjassaan Kuczynski lupasi tasa-arvoa perulaisille ja panostusta koulutukseen, juomaveden laadun ja maatalousväestön olojen parantamiseen. Kuczynski ilmoitti jättävänsä kongressille eroanomuksen 21. maaliskuuta 2018, päivää ennen kuin häntä vastaan nostetaan virkasyyte. Julkisuudessa hänen väitettiin sotkeutuneen brasilialaiseen Odebrecht- rakennusyhtiöön liittyvään korruptioskandaaliin. Yhtiö maksoi Kuczynskin omistamalle Westfield Capital -yhtiölle miljoonia dollareita. Poliittisesti hänen kohtalokseen koitui Alberto Fujimorin, maan entisen, itsevaltaisen oikeistopresidentin armahtaminen vankilasta. Korruptiotutkimusten vuoksi Kuczynski määrättiin keväällä 2019 kolmen vuoden kotiarestiin.La Justicia de Perú dictó tres años de prisión preventiva contra el ex presidente Pedro Pablo Kuczynski por el caso Odebrecht. Infobae 19.4.2019. Hänen seuraajakseen presidenttinä tuli Perun Kanadan-suurlähettiläs Martín Vizcarra.Raisa Pöllänen: Perun presidentti eroaa – eroilmoitus vain tunteja ennen äänestystä virkasyytteestä. Ylen uutiset 21.3.2018Marija Skara: Peruun nimitetty uusi presidentti. Yle uutiset 24.3.2018. Viitattu 24.3.2018 Kuczynski on ollut myös investointipankkiiri ja on työskennellyt muun muassa Maailmanpankissa ja Kansainvälisessä valuuttarahastossa IMF:ssä. ==Lähteet== ==Aiheesta muualla== Luokka:Perun presidentit Luokka:Vuonna 1938 syntyneet Luokka:Elävät henkilöt
Arvid Slotte

Arvid Immanuel Slotte (27. kesäkuuta 1887 Helsinki – 22. toukokuuta 1973 Helsinki) oli suomalainen taidemaalari.Suomen Kuvataiteilijamatrikkeli : Arvid SlotteSlotte släkten : Slotte, Arvid Immanuel Slotten vanhemmat olivat Teknillisen korkeakoulun professori Karl Fredrik Slotte ja Fredrika Emilia Finelius. Hän opiskeli Suomen Taideyhdistyksen piirustuskoulussa 1904–1907 ja Helsingin yliopiston piirustussalissa 1906 sekä ulkomailla Pariisissa ja Dresdenissä. Hän osallistui Suomen Taiteilijain näyttelyihin vuosina 1906, 1908, 1911, 1913, 1914, 1915 ja 1916. Slotten maalausten tyyli kehittyi alkuvuosien realismista yksinkertaistettuun ekspressionismiin. Slotte palveli armeijassa luutnanttina. Hän oli myöhemmin mukana vaimonsa kanssa Pelastusarmeijan toiminnassa, katulähetystyössä ja asunnottomien alkoholistien avustustyössä yhdessä muun muassa Arvid von Martensin kanssa. Slotten veli oli diplomi-insinööri, Arabian posliinitehtaan pääkemisti Paul Volmar Slotte (1897–1984). Hänen setänsä oli kirjailija Alexander Slotte. Geni.com : Arvid Immanuel Slotte == Teoksia == * Punainen mökki : öljymaalaus. * Runoilija Gunnar Björlingin muotokuva : öljymaalaus. == Lähteet == == Aiheesta muualla == * Suomalaisen kuvataiteen bibliografia : Arvid Slotte Luokka:Suomalaiset taidemaalarit Luokka:Vuonna 1887 syntyneet Luokka:Vuonna 1973 kuolleet
Svelandsberget

Svelandsberget on Ahvenanmaalla Sundin Brändbolstadissa sijaitseva linnavuori. == Linnavuori == Linnavuori sijaitsee pienellä mäellä, jota kutsutaan Svelandsbergetiksi. Se ei ole seudun korkein vuori, mutta se on ilmeisesti ollut puolustuksellisesti helpoin valinta. Mäen linnapiha on 150 × 100 metriä suuri ja se on Matts Dreijerin mukaan pinta-alaltaan 1/4 hehtaaria. Mäen länsi-, pohjois- ja itärinteitä suojaa jyrkänteet. Loivempaan etelärinteeseen on rakennettu suojavarustus, josta on jäljellä kahdeksan kivivallia. Vaikka vallit ovat säilyneet osittain ja katkelmina, muodostavat ne selvän kuvion. Päävaraustus on ollut noin 80 metriä pitkä ja se on sijainnut itä-länsi- suuntaisena etelärinteen keskivaiheilla. Linnaportti on tulkittu sijainneet länsipäässä vallia, jossa on myös toinen lyhyempi vallitusjakso. Päävalli on matala, mutta tämä lisävalli on sitä korkeampi. Noin 200 metriä koilliseen sijaitsee Borgsjö, joka on saanut nimensä linnavuoresta. == Lähteet == Luokka:Sund Luokka:Ahvenanmaan historia Luokka:Suomen muinaislinnat
Vanadoseenidikloridi

Vanadoseenidikloridi eli bis(syklopentadienyyli)vanadiinidikloridi (C10H10VCl2) on metalloseeneihin kuuluva vanadiinin organometalliyhdiste. Yhdistettä voidaan käyttää polymerointikatalyyttinä ja lisäksi sitä tutkitaan käytettäväksi syöpälääkkeenä. ==Ominaisuudet== Vanadoseenidikloridi on huoneenlämpötilassa vihreää kiteistä ainetta. Monista muista metalloseeneista poiketen vanadoseenidikloridissa vanadiini on hapetusluvulla +IV ja yhdisteen rakenne on taipunut eikä samanlainen sandwich-rakenne kuten esimerkiksi ferroseenilla. Yhdiste hydrolysoituu veden vaikutuksesta ja liukenee muun muassa tetrahydrofuraaniin, etanoliin ja kloroformiin. ==Valmistus ja käyttö== Vanadoseenidikloridia voidaan valmistaa vanadiini(IV)kloridin ja syklopentadienyylinatriumin välisellä reaktiolla. Liuottimena reaktiossa käytetään tetrahydrofuraania. Vanadoseenidikloridia voidaan käyttää polymerointikatalyyttinä. Yhdistettä tutkitaan titanoseenidikloridin tavoin käytettäväksi syöpälääkkeenä. Aineen vaikutusmekanismi ei ole täysin täysin tiedossa, mutta todennäköisesti transferriiniproteiinit siirtävät yhdisteen syöpäsoluihin, missä se vuorovaikuttaa DNA:n kanssa ja estää sukkularihmaston muodostumisen. ==Lähteet== Luokka:Organometalliyhdisteet Luokka:Vanadiiniyhdisteet
Kieppi, Kokkolan luonnontieteellinen museo

Kieppi, Kokkolan luonnontieteellinen museo on Veikko Salkion perustama kolmesta laajasta yksityiskokoelmasta koostuva museo. Kieppi sijaitsee Kokkolan keskustassa, museokorttelissa. == Kokoelmat == Museon jatkuva näyttely koostuu kolmesta kattavasta kokoelmasta: * Veikko Salkion luontokokoelma * Viljo Nissisen mineraalikokoelma * Armas Järvelän perhoskokoelma == Veikko Salkio == Veikko Salkio (1912-2006) työskenteli luonnonsuojelualueiden vartijana. Hänen elämäntyö tähtäsi luonnonsuojelun ja ympäristökasvatuksen edistämiseen. Salkio kiinnostui luonnosta jo lapsena, ja eläinten täyttäminen oli hänelle läpi elämän kestänyt harrastus. Kiepissä sijaitsevaan Salkion luontokokoelmaan lukeutuu lähes kaikki suomalaiset nisäkkäät ja noin 230 eri lintulajia. Erityisen tärkeä Salkiolle oli huomionarvoinen hirvieläinten ja onttosarvisten sarvi- ja kallokokoelma. Salkion fossiilikokoelma alkoi karttua nopeasti 1980-luvun alussa Huippuvuorten retkien kautta sekä kanadansuomalaisen Ray Rinnan ryhdyttyä lähettämään näytteitä eri puolilta maailmaa. Salkio halusi lahjoittaa kokoelmansa kaikille, jotka olivat kiinnostuneita luonnosta ja sen eläimistä. Salkion toiveena oli, että myös jälkipolvet saisivat nähdä luonnon moninaisuuden. Kokkolan kaupunki mahdollisti luontokokoelman täydentämisen ja on edelleen nähnyt sen kehittämisen tärkeänä. Kieppi jatkaa perustajansa Veikko Salkion työtä jakamalla luontotietoutta kokoelmien näytteiden kautta. == Viljo Nissinen == Viljo Nissisen (1914-2000) tavoitteena oli mahdollisimman täydellisen kokoelman hankkiminen: hän halusi kerätä kaikki maailman mineraalit. Näytteiden kauneus ja virheettömyys oli Nissiselle tärkeää. Kokoelma sisältää yli 1500 mineraalinäytettä, jotka on järjestetty vitriineihin kemiallisen luokittelun ja kiderakenteen perusteella. Kävijä voi perehtyä myös eri kivilajeihin ja niiden syntyyn. Kokoelmasta löytyy Fennoskandian kilven vanhin kivi, noin 3500 miljoonan vuoden ikäinen Siuruan gneissi. == Armas Järvelä == Armas Järvelän (1918-2002) perhoskokoelmaan kuuluu yli 21 000 näytettä. Järvelän kokoelma kattaa lähes kaikki Suomessa esiintyvät perhoslajit. Järvelä aloitti perhosten systemaattisen keräilyn ja tutkimuksen kesällä 1960. Perhosharrastus oli Järvelälle hyvin mieluinen ja hän myös kasvatti toukista harvinaisuuksia. Perhosten suuren määrän vuoksi eri lajeja asetetaan yleisön nähtäville teemoittain. Näin päiväperhoset, kiitäjät ja kehrääjät, koit ja kääriäiset, yökköset ja mittarit tulevat kaikki Kiepissä tutuiksi. ==Tulipalo== Museon vanhassa hirsirakennuksessa syttyi tammikuussa 2019 sähkökaapista alkunsa saanut tulipalo. Museorakennukset kärsivät vaurioita, mutta pääosa kokoelmista saatiin pelastettua. Rakennuksen korjausten valmistuttua Kiepin näyttelyt rakennetaan uudelleen. == Lähteet == * Kieppi, Paula Hyttinen & Mari Mäenpää, Lönnberg Painot Oy, Helsinki 2012. === Viitteet === == Aiheesta muualla == * Kieppi, Kokkolan luonnontieteellinen museo Luokka:Suomen luonnontieteelliset museot Luokka:Kokkolan museot
Yrjö Raaska

Yrjö Iivari Raaska (1900 Viipuri – 15. joulukuuta 1977) oli suomalainen taidemaalari.Suomen Kuvataiteilijamatrikkeli : Yrjö Raaska Raaska opiskeli Viipurin taiteen ystävien piirustuskoulussa 1915–1918. Hänen töitään oli esillä kotimaassa Suomen Kuvataidejärjestöjen Liiton näyttelyissä 1968 ja 1970 sekä ulkomailla Wienissä 1958 ja rautatieläisten taidenäyttelyssä Karlsruhessa Länsi-Saksassa 1967. Raaska toimi opettajana kansalaisopistossa 1951–1953. == Teoksia == * Vanha hevosmies : sekatekniikkateos. 1969 Hyvinkään taidemuseon kokoelma == Lähteet == == Aiheesta muualla == * Suomalaisen kuvataiteen bibliografia : Yrjö Raaska Luokka:Suomalaiset taidemaalarit Luokka:Vuonna 1900 syntyneet Luokka:Vuonna 1977 kuolleet
Kuullottaminen

Kuullottaminen eli freesaus on ruoka-aineen kuumentamista ja pehmentämistä vähässä rasvassa siten, että siihen tulee hiukan väriä, mutta niin ettei se ruskistu. Kuullotus tehdään kattilassa, padassa tai paistinpannussa. Sipulit kuullotetaan läpikuultaviksi, jauhot jätetään vaaleiksi ja kasvikset saadaan nopeasti kuumiksi. == Kasvisten kuullottaminen == Kuullottamista tehdään kasviksille kun niitä pehmennetään ja tämä voi olla esikypsennysmenetelmä ennen varsinaista kypsentämistä. Kuullottamalla voidaan esikypsentää muun muassa sosekeiton raaka-aineena olevia kasviksia. Kuullottamiseen voidaan käyttää rasvan ja veden lisäksi sokeria. == Jauhojen kuullottaminen == Kun jauhoja kypsennetään kastiketta varten, niitä täytyy hämmentää huolelliseti pohjaan palamisen estämiseksi. ==Lähteet== Luokka:Ruoanlaittotekniikat
Aja Naomi King

Aja Naomi King (s. 11. tammikuuta, 1985 Los Angeles, Kalifornia, Yhdysvallat) on yhdysvaltalainen näyttelijä. Hänet tunnetaan muun muassa rooleistaan draamasarjoissa Emily Owens M.D. (2013-2014) ja How to Get Away with Murder (2014–) . Hän näyttelee draamaelokuvassa The Birth of a Nation (2016). == Lähteet == == Aiheesta muualla == * Luokka:Yhdysvaltalaiset televisionäyttelijät Luokka:Yhdysvaltalaiset elokuvanäyttelijät Luokka:Vuonna 1985 syntyneet Luokka:Elävät henkilöt
Sigrid Granfelt

Sigrid Maria Granfelt (2. heinäkuuta 1868 Turku – 29. maaliskuuta 1942 Helsinki) oli suomalainen taidemaalari ja keramiikkataiteilija.Suomen Kuvataiteilijamatrikkeli : Sigrid GranfeltKansallisgalleria - Taidekokoelmat : Sigrid Granfelt Granfeltin vanhemmat olivat Turun hovioikeuden varapresidentti Otto Fabian Nimrod Granfelt (1818–1878) ja Fanny Georgina Karolina de Besche (1835–1901).Geni.com : Sigrid Maria Granfelt Hän opiskeli Suomen Taideyhdistyksen piirustuskoulussa vuosina 1886–1889. Pariisissa Académie Colarossissa 1890–1892 ja 1895–1896, Pariisissa Delaclairen oppilaana 1895–1896 sekä Calderonin eläinmaalariakatemiassa Lontoossa 1898–1899 ja Münchenin ja Dachaun eläinmaalariakatemioissa. Hän osallistui Suomen Taiteilijain näyttelyihin vuosina 1894, 1895, 1896, 1897, 1898, 1899, 1902 ja 1905. Granfelt toimi maanviljelijänä Ahvenanmaalla jossa hän omisti Husön tilan Bergössä vuosina 1910–1940. Ahvenanmaalla hän alkoi työskennellä myös keramiikan parissa ja toimi myös keramiikkakurssien opettajana.Husö biologiska station : Historia : Sigrid Granfelt == Teoksia == * Makaava koira : öljymaalaus. 1894 * Mäntyjä merenrannalla : öljymaalaus. 1895 * Mänty kalliolla : öljymaalaus. 1898 == Kirjankuvituksia == * Carlo Collodi : Pinocchios äfventyr : berättelse om en marionett ; auktoriserad öfversättning från italienskan af Aline Pipping. Helios, Helsingfors 1904 (vain kansikuva)Svenska litteratursällskapet i Finland : På bibliotekets hyllor : Pinocchios äfventyr * Hilja Tavaststjerna : För barnen : sagor ; med teckningar af Sigrid Granfelt. Helios, Helsingfors 1906 == Palkinnot == * II palkinto dukaattikilpailussa 1894 * II palkinto dukaattikilpailussa 1898 == Lähteet == == Aiheesta muualla == * Suomalaisen kuvataiteen bibliografia : Sigrid Granfelt Luokka:Suomalaiset taidemaalarit Luokka:Suomalaiset keramiikkataiteilijat Luokka:Suomalaiset aateliset Luokka:Vuonna 1868 syntyneet Luokka:Vuonna 1942 kuolleet
Leslie Jones

Leslie Jones (s. 7. syyskuuta 1967 Memphis, Tennessee, Yhdysvallat) on yhdysvaltalainen näyttelijä ja koomikko, joka on tullut tunnetuksi sketsiohjelmasta Saturday Night Live. Jones aloitti ohjelman käsikirjoittajana, ja vuonna 2014 hän siirtyi komediaohjelman näyttelijäksi. Uransa hän aloitti stand up -koomikkona ja myöhemmin hän esiintyi sivurooleissa televisiosarjoissa. Vuonna 2016 Jones esiintyi pääroolissa Ghostbusters-elokuvassa, joka on naishahmoihin keskittyvä uusintaversio tieteiskomediasta vuodelta 1984. Elokuvan julkaisun jälkeen tummaihoinen Jones joutui rasistisen vihapostin kohteeksi Twitterissä. Vuonna 2018 Jones sai parhaan naissivuosan Primetime Emmy -ehdokkuuden komediasarjasta Saturday Night Live. == Valikoitu filmografia == * Saturday Night Live (tv-ohjelma, 2014–19) * Ihan yössä (Trainwreck) (2015) * Ghostbusters (2016) * Masterminds (2016) * Angry Birds -elokuva 2 (ääni, 2019) == Lähteet == == Aiheesta muualla == * * Luokka:Elävät henkilöt Luokka:Vuonna 1967 syntyneet Luokka:Yhdysvaltalaiset näyttelijät Luokka:Yhdysvaltalaiset koomikot
The Birth of a Nation (vuoden 2016 elokuva)

The Birth of a Nation on vuonna 2016 ensi-iltansa saanut yhdysvaltalainen draamaelokuva, jonka on ohjannut, käsikirjoittanut ja tuottanut Nate Parker. Elokuva kertoo yhdysvaltalaisesta Nat Turnerista, joka johti orjakapinaa Virginiassa vuonna 1831. Elokuva on Parkerin ensimmäinen elokuvaohjaus ja lisäksi hän näyttelee itse Turneria. Muissa rooleissa ovat Armie Hammer, Aja Naomi King, Jackie Earle Haley, Penelope Ann Miller ja Gabrielle Union. Elokuva sai ensi-iltansa Sundancen elokuvajuhlilla 25. tammikuuta 2016, jossa se myös palkittiin. == Näyttelijät == == Vastaanotto == === Arvostelut === Elokuva sai erinomaisen vastaanoton Sundancen elokuvajuhlilla. Arvosteluja keräävän Rotten Tomatoes -sivuston mukaan 96 % kriitikoista on antanut elokuvalle positiivisen arvosanan keskiarvolla 7,6/10. Keräys perustuu 24 arviointiin. Metacriticissä elokuvalla on 77 pistettä 100:sta merkiten ”pääosin myönteisiä” arvioita. === Kohu === Elokuva on saanut paljon negatiivista huomiota, kun julkisuuteen tuli Parkerin ja elokuvan käsikirjoittajan Jean Celestin saamat syytteet raiskauksesta ja seksuaalisesta ahdistelusta vuonna 1999. Parker ja Celestin joutuivat oikeuden eteen vuonna 2001 ja Parker vapautettiin kaikista syytteistä, mutta Celestin todettiin syylliseksi. Vuonna 2016 selvisi myös, että Parkeria ja Celestiniä raiskauksesta syyttänyt nainen oli tehnyt itsemurhan vuonna 2012. Ennen skandaalia elokuvaa pidettiin varmana menestyjänä muun muassa Oscar- palkintokisassa. == Lähteet == == Aiheesta muualla == * Luokka:Vuoden 2016 yhdysvaltalaiset elokuvat Luokka:Yhdysvaltalaiset draamaelokuvat Luokka:Tositapahtumiin perustuvat elokuvat Luokka:Elokuvat orjuudesta
Pesäpallon naisten Mestaruussarjan kausi 1973

Pesäpallon naisten Mestaruussarjassa kaudella 1973 pelattiin yhdentoista joukkueen kaksinkertainen sarja, jonka perusteella määräytyivät suoraan lopulliset sijoitukset. Mestaruus ratkaistiin kärkijoukkueiden kesken sarjan viimeisessä ottelussa. Puna-Mustat johti ottelua 3-5 ennen viimeistä vuoroparia, jossa Työväen Mailapojat teki väkisin kolme juoksua ja nappasi mestaruuden.PuMu kausi 1973 Sarjasta putosi peräti neljä joukkuetta ja tilalle nostettiin vain yksi. Seuraavalla kaudella pelattiin kaksinkertainen sarja kahdeksalla joukkueella. == Naisten Mestaruussarja == Joukkue O V T H Juoksut Pisteet Työväen Mailapojat 10 10 0 0 229-44 20 Puna-Mustat 10 9 0 1 169-28 18 Lapuan Virkiä 10 7 0 3 84-61 14 Hyvinkään Tahko 10 5 1 4 105-89 11 Vetelin Urheilijat 10 4 0 6 53-68 8 Oulun Lippo 10 4 0 6 72-100 8 Lännen Pallo 10 4 0 6 71-117 8 Roihuvuoren Roihu 10 4 0 6 91-134 8 Kauhajoen Karhu 10 3 0 7 74-117 6 Helsingin Pallo-Toverit 10 2 1 7 46-159 5 Jyväskylän Kiri 10 1 2 7 57-134 4 Neljä viimeistä putosi. Ulvilan Pesä-Veikot nousivat sarjaan. Mestarit: Tuula Rantanen, Anja Laakso, Raija Vihervuori, Tuula Pekkala, Tuula Salonen, Riitta Hämäläinen, Anja Ilonen, Marja-Liisa Niemi, Marjatta Heino, Irmeli Koskinen, Ritva Vehkala, Pauli Alhonen pelinjohtaja.http://mrasilainen.com/sarjat/ottelut/N_SM_1931-2009.xls ==Palkinnot naisten Mestaruussarjassa== Palkinto Pelaaja Joukkue Vuoden naispesäpalloilija Marja Lehmusto Puna-Mustat Vuoden naislukkari Riitta Mikkola Vetelin Urheilijat Lyöjäkuningatar Tuula Rantanen Työväen Mailapojat Etenijäkuningatar Tuula Rantanen Työväen Mailapojat ==Lähteet== * http://www.pesis.fi/historia/pelaajatilastot/ * http://www.pesis.fi/historia/pelaajatilastot/parhaat_etenijat/ Naisten 1973 Luokka:Vuoden 1973 pesäpallo